b'\n_START_ARTICLE_\nGraham Drinkwater\n_START_SECTION_\nOtro\xc5\xa1tvo\n_START_PARAGRAPH_\nDrinkwater se je rodil in je odra\xc5\xa1\xc4\x8dal v Montrealu. Kot najstnik je tekmoval v nogometu in hokeju na ledu, nato pa je v sezoni 1892/93 za\xc4\x8del igrati za mladinsko hokejsko mo\xc5\xa1tvo Montreal Hockey Club. Isto leto je Montreal Hockey Club osvojil svoj prvi Stanleyjev pokal. Drinkwater je imel vidnej\xc5\xa1o vlogo v univerzitetnem nogometnem mo\xc5\xa1tvu Univerze McGill.\n_START_SECTION_\nIgralska kariera\n_START_PARAGRAPH_\nDrinkwater je univerzo zapustil leta 1895 in podpisal z mo\xc5\xa1tvom Montreal Victorias, kjer je pri\xc4\x8dakoval, da bo dobil ve\xc4\x8djo minuta\xc5\xbeo. Na osmih tekmah je zadel 9 zadetkov in povedel mo\xc5\xa1tvo do Stanleyjevega pokala. Stanleyjev pokal je osvojil tudi v letih 1896, 1897, 1898 in 1899 (kot kapetan). Njegovo odli\xc4\x8dno drsanje in eleganca sta ga napravili za enega najbolj\xc5\xa1ih hokejistov v za\xc4\x8detkih tega \xc5\xa1porta. Leta 1950 je bil posthumno sprejet v Hokejski hram slavnih lige NHL.'